Crynodeb o’r newidiadau i'r Rheoliadau Academaidd ar gyfer 2023/24

Cyd-destun

Yn ddiweddar, bu i’r Brifysgol ymgymryd ag ymarfer i adolygu ei Rheoliadau Academaidd, a’i ganlyniad oedd y rheoliadau academaidd a gyhoeddwyd. Cafodd y rhain eu cymeradwyo gan y Bwrdd Academaidd ar 12 Medi 2023, fodd bynnag cafodd yr angen am newidiadau pellach ei gydnabod.

Cafodd y Rheoliadau Academaidd eu newid a’u hailgyflwyno i'r Bwrdd Academaidd ar 8 Tachwedd 2023, lle cawsant eu cymeradwyo a bu i’r Bwrdd Academaidd gadarnhau y byddai’r rheoliadau academaidd a gymeradwywyd yn berthnasol i’r holl fyfyrwyr a oedd wedi cofrestru gyda’r Brifysgol.

Newidiadau

* Yn yr achosion lle cafodd rhannau eu canfod a fyddai wedi bod yn fwy addas o fewn polisïau penodol eraill, cafodd y wybodaeth ei symud o’r rheoliadau academaidd er mwyn cael ei chynnwys o fewn y polisïau perthnasol.
* Mae’r holl Reoliadau Academaidd wedi eu hailysgrifennu er mwyn iddynt fod yn haws i’w darllen, yn syml, ac yn glir.
* Cafodd cyflwyniad ei ychwanegu ar gyfer y Rheoliadau Academaidd cyffredinol yn ymwneud â FHEQ, crynodeb o’r tabl dyfarniadau, crynodeb o opsiynau astudio, gwybodaeth ynglŷn â thollau credyd a diffiniad o fodiwlau craidd ac opsiynol (adran A, rheoliadau cyffredinol).
* Cyflwynwyd tabl yn crynhoi'r hiraf a ganiateir ar gyfer cyfnodau cofrestru ar gyfer dyfarniadau'r Brifysgol (adran B.4, rheoliadau cyffredinol).
* Mae’r nifer o gredydau y gellir eu rhoi i ddigolledu o fewn pob dyfarniad wedi’i egluro, ynghyd â’r meini prawf er mwyn gallu gwneud cais am ddigollediad (adran E.10, rheoliadau cyffredinol).
* Gellir bellach ailsefyll ar y cyfle nesaf sydd ar gael (fel y nodir o fewn y rheoliadau penodol ar gyfer pob dyfarniad), golygir hyn y gall myfyrwyr ailsefyll o fewn y flwyddyn academaidd, ac nid ar ddiwedd y flwyddyn academaidd yn unig, pan fydd cyfle wedi ei drefnu gan dîm y rhaglen ac wedi’i gyfathrebu i’r myfyrwyr.
* Mae’r pwynt cynnydd rhwng modiwlau a addysgir a modiwlau ymchwil wedi’i ddiddymu ar gyfer graddau ôl-raddedig a addysgir, golyga hyn y gall myfyrwyr ôl-raddedig a addysgir bellach ddechrau eu modiwl ymchwil cyn eu bod wedi gorffen astudio pob modiwl a addysgir.
* Mae graddau pasio wedi eu diddymu a ni fyddant bellach yn cael eu cydnabod fel dyfarniad ategol, golyga hyn na fydd myfyriwr sydd wedi cyflawni 320 credyd (120 ar lefel 4, 120 credyd ar lefel 5 ac 80 credyd ar lefel 6), ond ddim digon i gyflawni gradd anrhydedd (360 credyd), yn derbyn gradd pasio. Y dyfarniad ymadael agosaf wrth symud ymlaen fydd gradd arferol (300 credyd).